જેવી રિલાયન્સ જિયો એ 31 ડિસેમ્બર સુધી તમામ સેવાઓ મફતમાં આપવાની જાહેરાત કરી કે ઘણા લોકોએ જિયો સિમ ખરીદવા લાઇન લગાવી દીધી. લોકોએ મફત સેવાનો લાભ ઉઠાવવા માટે લાઇનમાં ઊભા રહીને જિયોનો સિમ કાર્ડ તો લઇ લીધો, પણ એ ચેક ના કર્યું કે તેમના હાથમાં આવેલો સિમ પ્રિપેઇડ છે કે પોસ્ટપેઇડ! જો તમે જિયો સિમ લીધું હોય તો તમને એ ખબર હોવી જોઇએ કે તમારું સિમ પોસ્ટપોઇડ છે કે પ્રિ-પેઇડ. તમારું સિમ પ્રિ-પેઇડ હોય તો તો કોઇ વાંધો નથી, પરંતુ જો તમારું સિમ પોસ્ટપેઇડ હશે તો મફત સેવાનો સમયગાળો પૂરો થતાં જ બિલ આવવાનું શરૂ થઇ જશે.